Б. ВЕТЕРИНАРНО ЗАКОНОДАТЕЛСТВО

31964 L 0433: Директива 64/433/ЕИО на Съвета за здравните условия за производството и пускането на пазара на прясно месо (ОВ P 121, 29.7.1964 г., стр. 2012, по-късно изменена и консолидирана в ОВ № L 268, 29.6.1991 г., стр. 71), последно изменена с:

- 31995 L 0023: Директива 95/23/ЕО на Съвета от 22.6.1995 г. (ОВ L 243, 11.10.1995 г., стр. 7);

31977 L 0099: Директива 77/99/ЕИО на Съвета т 21 декември 1976 г. за здравните проблеми, оказващи влияние върху производството и пускането на пазара на месни продукти и някои други продукти от животински произход (ОВ L 26, 31.1.1977 г., стр. 85, по-късно изменена и консолидирана в L 57, 2.3.1992 г., стр. 4), последно изменена с:

- 31997 L 0076: Директива 97/76/ЕО на Съвета от 16.12.1997 г. (ОВ L 10, 16.1.1998 г., стр. 25);

31991 L 0493: Директива 91/493/ЕИО на Съвета от 22 юли 1991 г., определяща здравните условия за производството и предлагането на пазара на рибни продукти (ОВ L 268, 24.9.1991 г., стр. 15), последно изменена с:

- 31997 L 0079: Директива 97/79/ЕО на Съвета от 18.12.1997 г. (ОВ L 24, 30.1.1998 г., стр. 31).

а) структурните изисквания, постановени в приложение I към Директива 64/433/ЕИО, в приложения А и Б към Директива 77/99/ЕИО и в приложението към Директива 91/493/ЕИО не се прилагат за предприятията в Словашката република, изброени в допълнението към настоящото приложение до 31 декември 2006 г., съгласно условията постановени по-долу.

б) ако предприятията, посочени в буква а) по-горе се ползват от разпоредбите на тази алинея, продукти с произход от тези предприятия се предлагат единствено на националния пазар или се използват за по-нататъшна преработка в същото предприятие, независимо от датата на пускане на пазара. Тези продукти трябва да носят специален идентификационен знак.

Предишната алинея също така се прилага за всички продукти с произход от интегрирани месни предприятия, където част от предприятието попада под разпоредбите на буква а).

в) Словашката република осигурява постепенно спазване на структурните изисквания, посочени в буква а) в съответствие с крайните срокове за отстраняване на съществуващи неизправности, определени в допълнението към настоящото приложение. Словашката република гарантира, че единствено тези предприятия, които напълно отговарят на тези изисквания до 31 декември 2006 г. могат да продължат да действат. Словашката република представя на Комисията годишни доклади за напредъка, осъществен от всяко предприятие, изброено в допълнението, включително списък на предприятията, които са отстранили съществуващите неизправности през съответната година.

г) Комисията може да актуализира допълнението към настоящото приложение преди присъединяването и до 31 декември 2006 г. и в този контекст може в определена степен да добавя или да отстранява отделни предприятия в светлината на напредъка, осъществен при отстраняване на съществуващи неизправности и изхода от процеса на мониторинг.

Подробни правила за прилагане за осигуряване на безпрепятствено действие на посочения по-горе преходен режим се приемат в съответствие с член 16 от Директива 64/433/ЕИО, член 20 от Директива 77/99/ЕИО и член 15 от Директива 91/493/ЕИО.

--------------------------------------------------